મુંબઈ: યુનાઈટેડ સ્ટેટ્સ સિટિઝનશિપ એન્ડ ઈમિગ્રેશન સર્વિસીઝ (યુએસસીઆઈએસ)એ પોતાના એ નિર્ણયને ફેરવી નાખ્યો છે, જેમાં કહેવાયું હતું કે, ઓપ્શનલ પ્રેક્ટિકલ ટ્રેનિંગ (ઓપીટી)માંથી પસાર થનારા આંતરાષ્ટ્રીય એસટીઈએમ વિદ્યાર્થીઓને કસ્ટમર વર્ક સાઈટ્સ પર રાખી શકાશે નહીં. યુએસસીઆઈએસએ આ પ્રતિબંધોને હટાવતા પોતાની વેબસાઈટ પર ફેરફાર કર્યો. જોકે, એ વાતનો પણ પુનરોચ્ચાર કર્યો કે, નોકરીદાતાએ પોતાના પ્રશિક્ષણના દાયિત્વોને પુરું તો કરવું જ પડશે.